11/23. kd Euroopa Liidu Teataja 269 31995D0570 L 324/26 EUROOPA ÜHENDUSTE TEATAJA 30.12.1995 NÕUKOGU OTSUS, 18. detsember 1995, millega Euroopa Ühenduste ja Peruu Vabariigi vahel sõlmitakse kokkulepe narkootiliste või psühhotroopsete ainete ebaseaduslikuks valmistamiseks sageli kasutatavate lähteainete ja keemiliste ainete kohta (95/570]/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 113 koos artikli 228 lõike 2 ja artikli 228 lõike 4 esimese lausega, võttes arvesse komisjoni soovitust ning arvestades, et: nõukogu lubas 25. septembril 1995 komisjonil sõlmida ühenduse nimel kokkulepped lähteainete ja keemiliste ainete kontrolli kohta Ameerika Riikide Organisatsiooni liikmesriikidega ja eeskätt Car- tagena lepingu osalisriikidega; komisjon lõpetas kõnealuse loa kohaselt läbirääkimised Peruu Vabariigiga 13. novembril 1995; on asjakohane heaks kiita Euroopa Ühenduste ja Peruu Vabariigi vaheline kokkulepe narkootiliste või psühhotroopsete ainete eba- seaduslikuks valmistamiseks sageli kasutatavate lähteainete ja kee- miliste ainete kohta; on asjakohane, et nõukogu lubab komisjonil nõukogu poolt nimetatava erikomiteega konsulteerides ühenduse nimel heaks kiita muudatused, kui kokkuleppega on ette nähtud, et ühisel kontrolligrupil tuleb need vastu võtta; selline luba peab piirduma kokkuleppe lisade muudatusega, kuna see hõlmab aineid, mille suhtes juba kohaldatakse lähteaineid ja keemilisi aineid käsitlevaid ühenduse õigusakte, ON VASTU VÕTNUD JÄRGMISE OTSUSE: Artikkel 1 Ühenduse nimel kiidetakse heaks Euroopa Ühenduste ja Peruu Vabariigi vaheline kokkulepe narkootiliste või psühhotroopsete ainete ebaseaduslikuks valmistamiseks sageli kasutatavate lähteainete ja keemiliste ainete kohta. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud kokkuleppele alla kirjutama. Artikkel 3 Nõukogu eesistuja hoiustab ühenduse nimel lepingu artikliga 12 ettenähtud dokumendi (). Artikkel 4 1. Ühendust esindab kokkuleppe artikliga 9 ettenähtud ühises kontrolligrupis komisjon, keda abistavad liikmesriikide esindajad. 2. Komisjonil lubatakse ühenduse nimel heaks kiita ühise kont- rolligrupi poolt kokkuleppe artiklis 10 sätestatud korras vastu võetud muudatused kokkuleppe lisades. Selle ülesande täitmisel abistab komisjoni nõukogu poolt määra- tud erikomitee, kelle ülesandeks on ühisele seisukohale jõudmine. 3. Lõikes 2 osutatud luba piirdub ainetega, mis on juba hõlma- tud narkootikumide lähteaineid ja keemilisi aineid käsitlevate asja- kohaste ühenduse õigusaktidega. Artikkel 5 Käesolev otsus avaldatakse Euroopa Ühenduste Teatajas. Brüssel, 18. detsember 1995 Nõukogu nimel eesistuja J. BORRELL FONTELLES (1) Nõukogu peasekretariaat avaldab lepingu jõustumise kuupäeva Euroopa Ühenduste Teatajas.